സ്കൂള് തുറക്കല് കരിമ്ബ പഞ്ചായത്തിലെ മുഴുവന് വിദ്യാലയങ്ങളിലും ഒരുക്കങ്ങള് തുടങ്ങി കരിമ്ബയിലെ മുഴുവന് വിദ്യാലയങ്ങളിലും സ്കൂള് തുറക്കുന്നതിനുള്ള ഒരുക്കങ്ങള്ക്ക് മുന്നോടിയായി പഞ്ചായത്ത് തല ശുചീകരണ പ്രവൃത്തികളുടെ ഉദ്ഘാടനം നിര്വഹിച്ച് ഗ്രാമ പഞ്ചായത്ത് പ്രസിഡന്റ് പി.എസ്. രാമചന്ദ്രന് സംസാരിക്കുന്നു കരിമ്ബ: സ്കൂള് തുറക്കുന്നതുമായി ബന്ധപ്പെട്ട് കരിമ്ബ പഞ്ചായത്തിലെ മുഴുവന് വിദ്യാലയങ്ങളിലും ഒരുക്കങ്ങള് തുടങ്ങി. ഓരോ സ്കൂളിലും വാര്ഡുമെമ്ബര്മാരുടെ നേതൃത്വത്തില് പിടിഎ, ഹരിത കര്മ സേന, സന്നദ്ധ സംഘടനകള് സംയുക്തമായാണ് നവംബര് ഒന്നിന് സ്കൂളുകള് തുറക്കുന്നതിനു മുന്നോടിയായുള്ള ഒരുക്കങ്ങള് സ്കൂളുകളില് ആരംഭിച്ചിട്ടുള്ളത്. പഞ്ചായത്ത് തല ശുചീകരണ പ്രവൃത്തികളുടെ ഉദ്ഘാടനം ഗ്രാമ പഞ്ചായത്ത് പ്രസിഡന്റ് പി.എസ്. രാമചന്ദ്രന് നിര്വഹിച്ചു. സ്കൂള് തലത്തിലും പഞ്ചായത്ത് തലത്തിലും കര്മ സമിതികള് രൂപീകരിച്ച് കുട്ടികള്ക്ക് സുരക്ഷിതമായി പഠിക്കുന്നതിനുള്ള സാഹചര്യം എല്ലാവരുടെയും പങ്കാളിത്തത്തോടെ പൂര്ത്തീകരിച്ചു വരികയാണെന്ന് പഞ്ചായത്ത് പ്രസിഡന്റ് പറഞ്ഞു. കോവിഡ് സാഹചര്യത്തില് ഒന്നര വര്ഷമായി അടഞ്ഞു കിടന്ന ക്ലാസ് മുറികള് വൃത്തിഹീനമായും പരിസരം കാടുപിടിച്ചും കിടക്കുകയാണ് മിക്ക സ്കൂളുകളിലും. പരിസരശുചീകരണവും ക്ലാസ് മുറികള് വൃത്തിയാക്കുന്ന ജോലികളുമാണ് സ്കൂളുകളില് ആരംഭിച്ചിട്ടുള്ളത്. പഞ്ചായത്ത് വൈസ് പ്രസിഡന്റ് കെ.കോമളകുമാരി അധ്യക്ഷയായി.ആരോഗ്യ വിദ്യാഭ്യാസ സ്റ്റാന്ഡിങ് കമ്മിറ്റി ചെയര്മാന് ജാഫര്,വാര്ഡ് മെമ്ബര്മാരായ റംലത്ത്, മോഹന്ദാസ്, പിജി.വത്സന്, ഉണ്ണികൃഷ്ണന്, ഉമൈബ, ജിജി ടീച്ചര്, തുടങ്ങിയവര് സംസാരിച്ചു. പിടിഎ പ്രസിഡന്റ് യൂസുഫ് പാലക്കല് സ്വാഗതവും ഭാസ്ക്കരന് പി.നന്ദിയും പറഞ്ഞു.